Gwamna Ganduje ya nada Sarki Sanusi shugaban majalisar sarakunan Kano – Oak TV Hausa
Gwamna Ganduje ya nada Sarki Sanusi shugaban majalisar sarakunan Kano
OAKTV Hausa Dec 9, 2019
Gwamnan jahar Kano dakta Abdullahi Ganduje, ya nada Sarki Muhammadu Sanusi II, shugaban majalisar Sarakunan jahar Kano. Gwamna Ganduje ya nada Sarkin Birni, Malam Muhammadu Sanusi II a kan kujerar Shugaban Sarakunan jahar, bayan gwamnatin Ganduje ta kafa sababbin Masarautu.
Sanarwar ta fito ne daga bakin babban sakataren yada labarai na gwamnan jahar Kano wato Abba Anwar, inda ya bayyana cewar nadin ya dogara ne da sashe na 4(2) (g) da sashe na 5(1) (2) na dokokin masarauta.
Dokar masarauta da aka rattabawa hannu kwanaki 5 da suka wuce ta bawa gwamna Ganduje, damar nada sarkin da zai jagoranci zaman sauran sarakunan da ke karkashin majalisar sarakuna ta jahar Kano.
Matsayin na sarkin birni, wanda aka nada Sarki Sanusi ya fara aiki ne daga yau Litinan 9 ga watan Disamban 2019.
Abba Anwar ya bayyana cewa gwamna Ganduje ya umarci sarki Sanusi da yayi gaggawar kiran taron farko na sarakunan jahar kamar yadda dokar ta tanada.
Karmar dai yadda aka sani sabbin sarakunan na Kano su ne Alhaji Aminu Ado Bayero sarkin Bichi, Dr. Tafida Abubakar sarkin Rano, Alhaji Ibrahim Abdulkadir sarkin Gaya, sai kuma Ibrahim Abubakar II Sarkin Karaye. Wayanda dukkannun su keda daraja ta farko.
Coronavirus: An samu karin mutum 373 da cutar a kasar Najeriya
Yan’sanda sun kubutar da Ahmed dan shekara 32 da iyayen sa suka kulle na tsawun…